**PREPORUKA**

**o mjerama zaštite stanovništva i umanjenja rizika od širenja zaraze koronavirusom COVID-19**

Poštovani mještani,

po preporuci Stožera civilne zaštite Istarske županije, s obzirom da je u posljednjih 15 dana primjetno pogoršanje epidemiološke situacije u susjednim državama (posebice Talijanskoj republici), s povećanim brojem oboljelih osoba, kao i smrtnih slučajeva te nekontroliranog širenja koronavirusa COVID-19, Općina Lupoglav **preporučuj**e **mjere u svrhu umanjenja rizika daljnjeg širenja zaraze** koronavirusom COVID-19:

1. Odgoditi do daljnjega sva okupljanja stanovništva na otvorenom i zatvorenom prostoru na području općine Lupoglav (npr. društvene, kulturne, sportske, poslovne i druge manifestacije, proslave, priredbe, rođendani i drugo).
2. Odgoditi do daljnjega sva putovanja u inozemstvo, pogotovo u zemlje zahvaćene epidemijom uzrokovanom novim koronavirusom (Italija,…).
3. Iz skupina Restorani, Barovi i Objekti jednostavnih usluga ograničiti radno vrijeme od 6:00 do 23:00 sati.
4. Za javnost se zatvaraju svi objekti javne namjene i u njima odgađaju sva okupljanja mještana.
5. Pogrebi i ispraćaji pokojnika održavaju se u krugu najbliže obitelji.
6. Udrugama civilnog društva preporuča se otkazivanje svih okupljanja članova.
7. U slučaju zdravstvenih smetnji dišnog sustava (kašalj, grlobolja, povišena temperatura) ne odlaziti u zdravstvene ustanove nenajavljeno, već prije telefonom nazvati svog liječnika ili epidemiologa za dogovor.
8. Sva druženja s drugim osobama, pogotovo koja dolaze iz zahvaćenih područja, održavati na udaljenosti od najmanje 1 metar, bez rukovanja i grljenja.
9. Redovno i dobro prati i dezinficirati ruke.
10. Općinska uprava nastavlja rad u skladu s programom, ali ograničava se rad sa strankama na način da se obavlja isključivo telefonom na broj 052/685-022 i elektroničkim putem (opcina-lupoglav@pu.t-com.hr).

Sve mjere preporučuju se za provođenje do trenutka dok Stožer civilne zaštite ne procijeni da je rizik od širenja zaraze prestao.

**Sva javnopravna tijela pažljivo prate razvoj situacije pa se u svrhu umanjenja rizika daljnjeg širenja zaraze mještanima preporuča da prate javne objave javnopravnih tijela, Zavoda za javno zdravstvo i Stožera civilne zaštite i da poštuju sve objavljene upute da se neželjene posljedice svedu na najmanju moguću mjeru**.

Lupoglav, 12. ožujka 2020.

Općinski načelnik

 ***Franko Baxa,v.r.***